# BELÉPÉS A JELENTKEZÉSI FELÜLETRE

1. Keresse fel a szegediuk.tavugyintezes.hu honlapot. 2. Kattintson a „**Belépés**” gombra (jobb felső sarok, zöld színű).

1. A felugró lapon a bejelentkezéshez kattintson a „**Tovább A Központi Azonosítási Ügynökre**” gombra.
2. Az „**Ügyfélkapu**” vagy **Ügyfélkapu+**” gomb választása után a KAÜ belépéshez szükséges adatok megadásával tud belépni, amely esetben automatikusan visszairányítja Önt a rendszer a szegediuk.tavugyintezes.hu honlapra. (A sikeres belépést jelzi, hogy a honlap bal felső sarkán a saját nevét láthatja).

# JELENTKEZÉS KÉPZÉSI ESEMÉNYRE

1. A szegediuk.tavugyintezes.hu honlap tetején a vízszintes menü sávon, balról a második helyen találja az „**Események**” menü pontot. Kattintson rá.
2. Megjelenik az Események listája, amelyből válassza ki az eseményt, amelyre jelentkezni kíván.
3. Kattintson a „**Részletek és regisztráció”** gombra.
4. A következő oldalon kattintson jobb oldalt a „**Jelentkezés az eseményre**” gombra.
5. A jelentkezés befejezéséhez a helyszín (pl.: Csongrád-Csanád Megyei Kereskedelmi és Iparkamara) előtti **négyzetet pipálja** ki, majd nyomja meg a „**Mentés és regisztráció**” gombot.
6. Sikeres jelentkezés esetén a következő üzenet jelenik meg: „Az eseményre jelentkezés sikeres volt”.
7. A rendszer 1 órán belül automatikusan e-mail üzenetet küld Önnek az Ügyvédi Kamara részére korábban megadott kapcsolattartási e-mail címére. (Ha az Ön által megadott e-mail cím már nem működik, nem fér hozzá stb. fontos, hogy vegye fel a kapcsolatot a Kamarával és frissítse a kapcsolattartási e-mail címét.)
8. A kapott e-mail üzenet egy személyre szabott egyedi QR kódot tartalmaz. **Ezt a QR kódot kell Önnek akár nyomtatott formában, akár kijelzővel rendelkező okos-eszköz igénybevételével magával hoznia a képzési eseményre**. A QR kód beolvasásával tudják majd beléptetni az eseményre, ezzel tud feliratkozni az on-line jelenléti ívre, amely igazolja a képzésen való részvételét és a jogosultságot a kredit pontokra.

**KÉPZÉSI ESEMÉNYHEZ KAPCSOLÓDÓ SZÁMONKÉRÉSRE**

1. Amennyiben valamely képzési eseményhez számonkérés is kapcsolódik, úgy azt szintén a szegediuk.tavugyintezes.hu honlapon érhetik el az „**Események**” menü pont alatt.
2. A teszt kitöltéséhez szíveskedjen bejelentkezni a fenti módon (ld. Belépés a jelentkezési felületre).
3. A teszt kitöltésére a **képzési esemény végétől másnap éjfélig** van lehetőség azok számára, akik a képzési eseményre regisztráltak és azon részt is vettek. Azok számára nem engedi a rendszer kitölteni a tesztet, akik nem vettek részt az képzésen.
4. A teszt kitöltésére egyszer van lehetősége. A sikeres vizsgáért jár a plusz kreditpont.

# EGYÉB HASZNOS INFORMÁCIÓK

1. A képzésre való sikeres jelentkezés után a jelentkezést törölni vagy lejelentkezni nem lehet a

szegediuk.tavugyintezes.hu honlapon. Ha le szeretne jelentkezni az eseményről azt úgy teheti meg, hogy e-mailben kéri a jelentkezés törlését a Szegedi Ügyvédi Kamarától.

1. A képzésen való részvételért és a sikeres vizsgáért járó kredit pontokat a Kamara 15 napon belül tölti fel a MÜK Továbbképzési Rendszerébe, ahol Ön is ellenőrizni tudja a kapott pontjait (muktovabbkepzes.hu).
2. Mindazon kamarai tagok, akik nem rendelkeznek ügyfélkapuval nem tudnak jelentkezni képzésre, mivel a rendszer csak és kizárólag KAÜ beléptetést támogat.
3. **Ügyvédjelölteknek:** Mivel a képzési esemény a jelölteknek kötelező és előfordulhat, hogy valamely jelölt még nem rendelkezik ügyfélkapuval, ezért számukra lehetőség van a helyszínen papír alapú jelenléti ív aláírásával igazolni a részvételt, továbbá a számonkérés is a helyszínen, papír alapon fog történni. Felhívjuk figyelmüket, hogy az ezt követő képzéseknél a papír alapú jelenléti ív és számonkérés már nem lesz igénybe vehető, ezért **szíveskedjenek a lehető leghamarabb ügyfélkapu regisztráció érdekében intézkedni**.

Amennyiben segítségre van szüksége, állok rendelkezésre munkanapokon 8.00 és 16.00 között a 06-70452-6902 telefonon.

dr. Krizsán Szilárd

Szegedi Ügyvédi Kamara oktatási bizottságának tagja